‘Kill the f…ing whites now!’ – praag.co.za — 20 jaar jonk!
Die burgerregte-inisiatief AfriForum gaan die administrateur van die PAC se Facebook-groep, Anwar Adams, voor die Gelykheidshof daag indien Adams nie die oproepe om wittes te vermoor teen môreoggend (26 Februarie 2010) om 10:00 van Facebook verwyder nie. AfriForum se ultimatum volg nadat Adams op Facebook aangedui het dat hy nie ene Ahmed El Saud se “Kill the f***ing whites now!!!”-uitspraak gaan verwyder nie.
Volgens Kallie Kriel, uitvoerende hoof van AfriForum, is Adams medepligtig aan die verkondiging van haatspraak teen wittes, indien hy as administrateur van die Facebook-groep, opruiende uitsprake toelaat.
“In die lig van die vlaag gruweldade en moorde in die land, beskou AfriForum hierdie haatspraak en aanhitsing tot geweld in ŉ baie ernstige lig,” het Kriel gesê.
Kriel het daarop gewys dat indien AfriForum met sy voorgenome klag teen Adams slaag, die Gelykheidshof gevra sal word om te beveel dat die boete wat Adams opgelê kan word, aan instansies betaal moet word wat slagoffers van geweldsmisdaad bystaan.
AfriForum wil volgens Kriel ŉ duidelike boodskap aan polariserende elemente in die samelewing stuur dat hulle gedrag nie deur diegene wat vreedsame naasbestaan wil bevorder, geduld sal word nie.
Die gewraakte uitsprake kan op Facebook gelees word.
bridal forehead headbandsФильчаков
Skrywer Dan RoodtGepubliseer op 26 Februarie 2010 Kategorieë Suider-AfrikaSleutelwoord anti-wit, Facebook, kill the fucking whites now, rassisme
Vorige Vorige artikel: Bulls se ondersteuners swart
Volgende Volgende artikel: Sarkozy sê jammer oor volksmoord